Brøndby IF skriver med svensk angrebstalent

Brøndby IF har indgået en 4-årig aftale med den talentfulde, svenske angriber Gustaf Nilsson, som skifter fra Falkenbergs FF. Aftalen træder i kraft den 13. juni 2016, og den kun 18-årige svensker vil dermed starte træningen samtidig med de øvrige spillere i optakten til 2016/2017-sæsonen.

Sportsdirektør Troels Bech udtaler:

- Gustaf er en fantastisk spændende spiller, som vi glæder os til at arbejde med. Han har trods sine kun 18 år allerede bevist sit værd i den øverste, svenske række, hvor han som fast mand for Falkenbergs FF scorede seks mål i efteråret, og han er ligeledes allerede inde over det svenske U-21 landshold.

- Gustaf er atletisk og usædvanligt adræt af en høj spiller at være, og så er han hurtig med fødderne. Men lige så vigtigt, så er han utrolig sulten efter at lære endnu mere og udvikle sit spil, og derfor er den 4-årige kontrakt også et udtryk for, at vi tænker langsigtet, da han er en spiller, som har et udviklingspotentiale til at gå hen og blive en profil.

Læs, hvad Gustaf Nilsson siger om det kommende skifte til Brøndby IF - tryk her.